alexandrainst/scandi-wiki huggingface dataset:
Stenersenmuseet

Stenersenmuseet er eit kunstmuseum i Munkedamsveien i Oslo, i dei lokala som ligg under Johan Svendsens plass framfor hovudinngangen til Oslo Konserthus. Museet opna i 1994 og inneheld kunstsamlingane til Amaldus Nielsen, Ludvig O. Ravensberg og Rolf Stenersen, som Oslo kommune har motteke i gåve. Men då museet elles har skiftande utstillingar av norsk og internasjonal kunst, særleg samtidskunst, er det ikkje alltid at verk frå ei eller fleire av desse faste samlingane er synte fram.

Bakgrunnsstoff
Stenersenmuseet

Museum i Oslo
Kunstmuseum i Noreg
Skipingar i 1994
Museum skipa i 1990-åra
1994 i Noreg
Munch-museet

Munch-museet er eit kunstmuseum i Oslo som inneheld dei etterlatne verka til Edvard Munch som han testamenterte til Oslo kommune i 1940. Museet opna for publikum i 1963, hundre år etter at Munch vart fødd.

Byggverket er teikna av Gunnar Fougner og Einar Myklebust.

Grunnlaget for samlingane
Den testametariske gåva frå Edvard Munch til Oslo kommune femna om lag 1 100 måleri, 15 500 grafiske blad med 700 ulike motiv, 4 700 teikningar og seks skulpturar. I tillegg kom nesten 500 trykkplater, 2 240 bøker, notatbøker, dokument, fotografi, verktøy, rekvisita og møblar. Seinare fekk museet den omfattande brevsamlinga til Edvard Munch som testamentariske frå systera hans. Inger Munch, saman med ei stor mengd originalverk frå særleg 1880-åra. Ved at museet har bytta til seg andre verk mot dublettar frå eiga samling, har desse og andre gåver gjort at museet i dag har i si eige meir enn halvparten av av alle Munchs måleri, og eksemplar av grafiske trykk som representerer alle dei grafiske motiva hans. Dette gjev både eit særs godt grunnlag for å skipe til spesialutstillingar i museet, og gjer at òg Munch-museet står i ei særstilling internasjonalt og såleis kunne stå for ei stor utstillingsverksemd av Munchs verk over heile verda.

Kjelder
Om Munch Museet

Bakgrunnsstoff

Museum i Oslo
Kunstmuseum i Noreg
Skipingar i 1963
Museum skipa i 1963
1963 i Noreg
Bygdekinoen

Bygdekinoen er eit mobilt film- og kinotilbod som reiser til stadar som ikkje har eigen, fast kino. Bygdekinoen viser filmar i alle typar lokale. Dei viser digitale filmar og 3D-filmar.

Bygdekinoen har eit årleg publikumstal på 130.000, fordelt på 180 spelestader.

Norsk Bygdekino AS starta verksemda si 23. juli 1950. Selskapet hadde eit visst skattefritak, slik at det skulle vere mogleg for selskapet og nå ut på bygdene med film av god kvalitet. Frå 1969 vart selskapet lagt inn under Statens filmsentral. Med filmlova av 1987 vart den ambulerande kinoen flytta til Norsk kino- og filmfond, noko som innebar at staten overførte ansvaret for Bygdekinoen til kommunane, som eig filmfondet.

Kjelder

Bakgrunnsstoff
 www.bygdekinoen.no

Film
Norsk kultur
Skipingar i 1950
Norsk bygdekultur
Smalahovesleppet

Smalahovesleppet er ein matfestival for smalahove som vert halden kvart år på Voss i månadsskiftet september–oktober. 

Festivalen har meir enn berre smalahove, og under festivaldagane vert både ølbrygging, flatbrødbaking og andre mattradisjonar syna fram i Marknadsgata på Vossavangen. Festivalen har også fått sin eigen nummererte og spesialtappa Smalahoveakevitt som berre vert selt hjå Vinmonopolet på Voss.

Kjelder 
Denne artikkelen bygger på «Smalahovesleppet» frå ,  den 30. januar 2013.

Bakgrunnsstoff 
 Offisiell heimeside

Kultur i Voss
Festivalar i Noreg
Rømme

Rømme eller rjome (norrønt rjúmi) er eit mjølkeprodukt som er laga av surna fløyte eller heilmjølk. Rømmen vert surna ved hjelp av ein bakteriekultur, anten naturleg eller tilsett mjølkesyrekultur. Han har ein tjukk konsistens og ein syrleg smak. Rømmen er ofte brukt som ingrediens i matretter eller som tilbehør.

Rømme var i det gamle mjølkestellet det beste ein kunne by ein gjest. I dag lagar ein mesteparten av rømmen på meieria, der fløyten vert surna med mjølkesyrebakteriar. Seterrømme er surna fløyte med 35 % feitt og gjev 1377 kJ/100 g. Han liknar mykje på den rømmen som vart laga på setrene og eignar seg til rømmegraut. Lettrømme inneheld 20 % fett og gjev 852 kJ/100 g. Denne er pasteurisert og homogenisert og eignar seg ikkje til rømmegraut på grunn av homogeniseringa. Rømmekolle (rømmebunke) er mjølk som vert sett til oppfløyting og surning; det øvste laget vert då rømme.

Kjelder 

Denne artikkelen bygger på «Rømme» frå ,  den 30. januar 2013.  

Matvarer
Mjølkeprodukt
Ord frå norrønt

de:Sahne#Saure Sahne
Stadlandet Rett Vest

Stadlandet Rett Vest er eit fjelløp og turløype på 14 km. Løypa går frå Dragseidet på Leikanger i Selje kommune til Ferstad i Ervik.
Det er eigne konkurranseklasser og mosjonsklassar. Løpet er i regi av Stadlandet idrettslag.

Bakgrunnsstoff 
 Stad IL om arrangementet  
 Video av løypa 
 Reisemål Stryn og Nordfjord

Stad kommune
Idrett i Vestland
Strandpromenade

Strandpromenade er eit plant, ope område ved hav eller vatn som er lagt til rette for fotgjengarar. Slike promenadar gjer at ein kan spasera langs vatnet utan å bli våt eller tilgrisa. Ofte vil det også vera benkar langs ein promenade til å kvila eller nytta utsynet på. Bygging av strandpromenadar blei populært på 1800-talet, då turisme til badebyar og liknande skaut fart.

Ved ein strandpromenade kan det vere sal av mat, drikke og småting, og det kan vera ulike former for dekorasjon og underhaldning. I varme klima er det til dømes vanleg å planta palmetre langs vegen så han blir ein slags aveny. Ein kan også pynta med skulpturar, plantar eller elektriske lys.

Bakgrunnsstoff

Strender
Turisme
Landskapsarkitektur
Strandliv
Kystbyggverk
Claus von Amsberg

Claus Georg Wilhelm Otto Friedrich Gerd von Amsberg, prins Claus av Nederland, () var ein tysk diplomat og kongeleg. Han gifta seg med seinare dronning Beatrix av Nederland 10. mars 1966, og fekk tittelen prins av Nederland, Jonkheer van Amsberg.

Beatrix og Claus fekk tre born; Willem-Alexander av Nederland, Johan Friso av Oranien-Nassau og Constantijn av Nederland.

Referansar

Tyske diplomatar
Nederlandske kongelege
Huset Oranien-Nassau
Elefantordenen
St. Olavs Orden
Likestraum

Likestraum er ein elektrisk straum med ideelt sett ein konstant straumstyrke der straumen går ein og den same vegen i ein straumkrins, i motsetnad til vekselstraum. 

I folkeleg bruk tyder straum elektrisitet generelt og inkluderer spenning. I fagleg bruk er straum og spenning heilt forskjellige einingar.

I praksis er elektrisk straum ofte ei blanding av likestraum og vekselstraum, og når likestraumsandelen er størst blir straumen kalla likestraum. Han har då uforanderleg straumretning, men varierande straumstyrke. Når straumstyrken varierer særs sterkt vert han kalla pulserande likestraum. Likestraum vert òg nytta om ein straum som har ein tidvis varierande verdi, men som elles er konstant over eit tidsrom.

Batteri er likespenningskjelder og kan derfor produsere likestraum til ein elektrisk leiande last (ofte ein motstand eller glødelampe). Likeretterar vert nytta til å danne likespenning frå ei vekselspenningskjelde.

Internasjonalt nyttar ein «DC» (direct current) i motsetnad til «AC» for vekselstraum (alternating current).

Kjelder
Delar av denne artikkelen bygger på «Likestrøm» frå ,  den 14. februar 2013.  
 

 
Straum
Arnljot Nyaas

Arnljot Nyaas () var ein norsk langrennløpar som tevla i skisporet i åra etter 2. verdskrigen. Han vann bronsemedaljen på 18-kilometeren under verdsmeisterskapen i Lake Placid i USA. Han var ikkje med på det norske bronselaget i stafetten. Både i 1950 og 1951 gjekk han for Oslo Skikrets sitt firemannslag, som begge åra vann NM-stafetten. Ivar Odd Formo og Henry Hermansen var dei to andre som deltok begge sesongane.

Medaljar og besteplasseringar i internasjonale meisterskap og renn
1948: Nr 10 på 50 km i Holmenkollen
1950: Bronsemedalje på 18 km i VM i Lake Placid, nr 14 på 50 km
1952: Nr 12 på 50 km i Holmenkollen

Medaljar og besteplasseringar i noregsmeisterskap
1947: Bronsemedalje på 50 km 
1948: Bronsemedalje på 50 km på Lillehammer
1949: Nr 5 på 50 km
1950: Nr 9 på 18 km
1951: Nr 11 på 18 km i Narvik
1952: Nr 12 på 18 km i Porsgrunn

Nyaas døydde i Oslo.

Kjelder

Norske langrennsløparar
Enar Josefsson

Enar Josefsson () var ein svensk langrennsløpar frå Åsele i Västerbottens län. Han vann to sølvmedaljar under verdsmeisterskapen i Lake Placid i 1950, samt ein gullmedalje i stafett i same meisterskapen og ein bronsemedalje i langrensstafetten under vinter-OL 1952.

Aktiv 
Josefsson hadde lite og inkje å vise til av toppresultat før han i 1950 reiste til ski-VM i Lake Placid i USA. Her lukkast han overmåte godt og vart nummer to både på 18 km og på 50 km. På 18-kilometeren var han berre tolv sekundar bak verdsmeisteren, landsmannen Karl-Erik Åström, nordmannen Arnljot Nyaas fekk bronsen. Josefsson tok ein ny sølvmedalje på femmila, med tida 3.00.01 var han 56 sekundar bakom landsmannen Gunnar Eriksson i tid. I melllomtida hadde Josefsson vunne VM-gull i 4x10 km stafett, då han gjekk sisteetappen for Sveriges sigersike lag, dei andre var Nils Täpp, Karl Erik Åstrøm og Martin Lundström.

I 1952 var Josefsson på plass under vinterolympiaden i Oslo. Han vart nummer 13 på 18 km, norske Hallgeir Brenden vart olympiameister. Sidan gjekk Josefsson tredeetappen for Sverige sitt firemannslag, ei tevling som enda med svensk bronseplass, Finland vann føre Noreg. Same sesongen vart Josefsson beste svenske på 18 km i Svenska skidspelen i Falun, 22 sekundar bakom vinnaren Viljo Vellonen frå Finland.

Josefsson var tilbake i Falun under verdsmeisterskapen på ski i 1954. Han deltok i alle dei tre individuelle langrenna og vart som best nummer ni, plasseringar han oppnåde både på 15 km og 50 km.

Kjelder 
 Denne artikkelen bygger på «Enar Josefsson» frå , den 30. januar 2013. 
 

Svenske langrennsløparar
Svenske deltakarar under vinter-OL 1952
Langrennsløparar under vinter-OL 1952
Olympiske bronsemedaljevinnarar for Sverige
Medaljevinnarar under vinter-OL 1952
Verdsmeistrar i langrenn
Rolf Rämgård

Rolf Rämgård () er ein svensk, tidlegare langrennsløpar og politikar for Centerpartiet, busett i Älvdalens kommun. Han vann ein sølvmedalje og ein bronsemedalje under vinterleikane i Squaw Valley i 1960, og var riksdagsrepresentant frå 1974 til -85.

Langrenn
Rämgård deltok i 1958 i sin fyrste internasjonale meisterskap då han i Lahti vart nummer elleve på femmila under verdsmeisterskapen. Same sesongen vart han svensk meister på femmila, ein prestasjon han gjentok året etter.

Under vinter-OL 1960 i Squaw Valley var Rämgård nær ved å vinne 30-kilometren, men hamna tretten sekundar bakom landsmannen Sixten Jernberg i mål. På 50 km kom Rämgård på tredjeplass, i anvend tid over tre minuttar bak finnane Kalevi Hämäläinen og Veikko Hakulinen. Seinare i sesongen vart Rämgård nummer fire på femmila i Holmenkollen, bakom dei tre nordmennene Sverre Stensheim, Oddmund Jensen og Ingmund Holtås.

I sin siste sesong vart Rämgård nummer sju på 50 km i verdsmeisterskapen i Zakopane i Polen. Sidan i sesongen vann han sin største triumf då han gjekk til topps i 30 km i Svenska skidspelen i Falun, fire sekundar føre den nye finske toppløparen, Eero Mäntyranta.

Politikk
Same året som han la konkurranseskia på hylla, 1962, fekk Rämgård plass i det lokale landstinget, ein plass han hadde i 36 samfulle år. Han var i lang tid kommunalråd i Älvdalens kommun. I 1974 vart han vald inn i den svenske Riksdagen for Centerpartiet og valkrinsen Kopparbergs län. Han vart gjenvald for to periodar og hadde sete i Riksdagen til 1985.

Kjelder
Denne artikkelen bygger på «Rolf Rämgård» frå ,  den 30. januar 2013.  
 

Svenske langrennsløparar
Svenske riksdagsrepresentantar
Olympiske sølvmedaljevinnarar for Sverige
Olympiske bronsemedaljevinnarar for Sverige
Medaljevinnarar under vinter-OL 1960
Svenske deltakarar under vinter-OL 1960
Tahitisk

Tahitisk er eit polynesisk språk som blir snakka i det franske territoriet Fransk Polynesia i Stillehavet. Språket blir hovudsakleg tala på Selskapsøyane, mellom anna Tahiti. Saman med fransk er det offisielt språk i Fransk Polynesia.

Ved folketeljinga i 2007 oppgav  tahitisk som hovudspråk heime. Ved folketeljinga i 1977 blei det teld 124 262 takarar.

Slektskap
Tahitisk er nært i slekt med andre innfødde språk i Fransk Polynesia (marquesisk, mangarevansk og tuamotuisk) og språk på Australøyane. Det er også i slekt med ratotongisk, maori og hawaiisk, og fjernt med malayisk, tagalog og gassisk.

Skriftspråk
Eit skriftspråk for tahitisk blei først utvikla rundt 1800, då den europeiske misjonæren Henry Nott frå skipet «Duff» samarbeidde med kong Pōmare II om å omsetja Bibelen til tahitisk. Ein nytta 5 vokalar og 9 konsonantar for å skriva språket, og dette danna utgangspunkt for tahitisk rettskriving.

Alfabet

Tahitisk i kunst
Kunstnaren Paul Gauguin brukkte tahitisk som namn på fleire måleri, som I Raro te Oviri ('Under pandanustreet'), Manao Tupapau ('Sett av daude ander'), Te arii vahine ('Kona til kongen'), Hina tefatou ('Månen og jorda') og så bortetter. Han skreiv også inn tahitiske tekstar på mange av bileta sine,

Kjelder 
Denne artikkelen bygger på «Tahitian language» frå ,  den 31. januar 2013.  
 

malayopolynesiske språk

Språk i Frankrike
Fransk Polynesia
Motu

Motu er eit malayopolynesisk språk som blir tala av rundt 40 000 motufolk på Papua Ny-Guinea. Det er mest brukt i området rundt hovudstaden Port Moresby.
Det er utgangspunkt for pidginspråket hiri motu.

Bakgrunnsstoff

Kjelder
Denne artikkelen bygger på «Motu (språk)» frå , og «Motu language» frå  den 31. januar 2013.  
 

 Malayopolynesiske språk
 Språk i Papua Ny-Guinea
Einskildspråk
Hiri motu

Hiri motu er eit pidginspråk som blir snakka på Papua Ny-Guinea. Språket er hovudsakleg basert på motu, eit austronesisk språk som blir tala rundt den papuanske hovudstaden Port Moresby. Engelsk, tok pisin og polynesiske språk har også påverka språket.
Sjølv om ordforrådet er svært likt på motu og hiri motu, er fonologi og grammatikk likevel så forskjellige at språka ikkje er gjensidig forståelege.

Hiri motu utvikla seg som handelsspråk lenge før europearar kom til Ny-Guinea, der motufolk handla med andre folkegrupper. I tidleg kolonitid blei språket brukt av politifolk, noko som gav det namnet «politimotu». Rundt 1960 var hiri motu lingua franca i store delar av Papua Ny-Guinea. Etter denne tida har bruken gått nedover ettersom engelsk og tok pisin har teke over.

Språket har både austronesiske og papuanske dialektar. Dei papuanske dialektane er rekna som standard.

Bakgrunnsstoff

Kjelder
Denne artikkelen bygger på «hiri motu» frå , og «Hiri Motu language» frå  den 31. januar 2013.  
 

Pidgin- og kreolspråk
 Språk i Papua Ny-Guinea
Einskildspråk
Balinesisk

Balinesisk er eit malayopolynesisk språk som blir tala av rundt 3,9 millioner menneske på Bali, Java og Lombok i Indonesia. Dei fleste balinesisktalande snakkar også indonesisk.

Kjelder 

Denne artikkelen bygger på «Balinesisk» frå ,  den 31. januar 2013.  

Malayopolynesiske språk
Einskildspråk
Nørresundby

Nørresundby er den luten av Aalborg i Danmark som ligg i Aalborg kommune nord for Limfjorden. Tidlegare var Nørresundby, som ligg i landskapet Vendsyssel, ein eigen by, kjøpstad (købstad), og ein forstad til Aalborg.

Folketalet i Nørresundby er på 21 671 (2012), medrekna dei lutane av Nørresundby som heiter Lindholm, Nørre Uttrup og Bouet. Talet på innbyggjarar i Nørresundby vert i statistisk samanheng rekna inn i det samla folketalet for Aalborg, men likevel slik at det går fram kor mange av innbyggjarane i Aalborg som bur høvesvis nord og sør for Limfjorden. 

I Nørresundby Centrum ligg mellom anna Nørresundby Kirke, Nørresundby Torv og den eine enden av Limfjordsbroen, ei bru over Limfjorden for bilar, fotgangarar og syklistar som bind saman sentrum i Nørresundby med sentrum i sjølve Aalborg. Bydelen Lindholm med Lindholm jarnbanestasjon ligg vest for Nørresundby, og gjennom Lindholm går den gamle hovudvegen vestover til Thisted. Vest for Lindholm ligg òg Aalborg Lufthavn, og nordafor ligg bydelen Nørre Uttrup, som grensar mot området Aalborg Kaserner og landsbyen Hvorup. Nordaust for Nørre Uttrup og aust for Nørresundby finn ein motorvegen som går i tunnel under Limfjorden, og dessutan den gamle hovudvegen mot Hjørring.

I Nørresundby ligg òg den vidgjetne Lindholm Høje, som er namnet på eit arkeologisk granska gravfelt frå jarnalderen og vikingtida på ein bakke i ei høgd av 42 meter over havet. Her er sundet på det smalaste, så gravfeltet ligg tett ved det som frå gamal av har vore ein viktig overfartsstad for samband over sundet mellom Vendsyssel på nordsida og resten av Jylland på sørsida. På området er det funne over 700 graver frå tida frå om lag år 500 og fram til år 1000, dei fleste av dei er brente graver (det vil seie at den døde har vore brent før jordfestinga), og fleire hundre steinsettingar. Det er dessutan funne restar av ein by i området.

Fotnotar

Byar i Region Nordjylland
Aalborg kommune
Navaho

Navaho (engelsk/spansk navajo, heimnamn diné bizaad) er eit athabaskisk språk snakka av navahofolk i Arizona, New Mexico og Utah i USA. Det blir tala av rundt 170 000, og er dermed det mest tala av urfolkspråka i USA.

Navaho er nært i slekt med den vestre dialekten av apache.

Fonologi
Navaho har rundt 33 ulike konsonantlydar og tolv vokallydar. Det er eit tonespråk med fire tonar (høg, låg, stigande og fallande).

Skrift
Språket blir skrive med det latinske alfabetet. Ein bruker apostrof til å markera glottal plosiv og ejektive konsonantar (t’, k’, ts’). Ein palatal lateral lyd blir markert med ł, medan cedille blir brukt til å visa nasalisering. Akutt aksent viser høg tone. Lang vokal markerer ein ved å bruka to vokalar etter kvarandre. Dei lange vokalane blir forlenga om dei er følgde av ein glottal plosiv eller [d].

Historie
Forløparen til navaho skilde seg frå andre apachespråk for rundt tusen år sidan. Med utgangspunkt i noverande Canada vandra talarane sørvest til dei enda opp i det noverandre navahoområdet, Dinetah, rundt 1300.

Talet på navahotalande fall kraftig som følgje av europeisk kolonisering, men til forskjell frå mange andre urfolkspråk i USA tok navaho seg opp att, og vekte ny interesse på 1900-talet. Under andre verdskrigen blei språket brukt til å laga ein uløyseleg kode for radiosendingar.

Bruk
Sjølv om navaho har over 100 000 talarar, og er rekna som det USA-amerikanske urfolkspråket som står sterkast, er bruken dalande. Stadig fleire navahobarn veks opp som einspråkleg eller hovudsakleg engelsktalande. Navaho blir derfor rekna som eit truga språk. Radiosendingar på navaho og immersjonsprogram i barnehagar er tekne i bruk for å hjelpa språket til å overleva.

Bakgrunnsstoff
 Navajo  - UCLA Language Materials Project, University of California Los Angeles (UCLA).

Kjelder

 «indianere – språk» (01.12.2012) i Store norske leksikon.

Språk i USA
Athabaskiske språk
New Mexico
Arizona
Utah
Einskildspråk
Hopi

Hopi er eit uto-aztekisk språk som blir tala av hopiar i nordaustlege Arizona og nokre stader i Utah og New Mexico i USA.

Språket har rundt 5000 talarar som beherskar det på morsmålsnivå. Bruken har gått ned i løpet av 1900-talet. Rundt 75 % av hopifolk kan snakka hopi.

Hopi er del av pueblo-språkbunten saman med kiowa-tanospråk, keres, zuñi og navaho.

Annan bruk av hopi
Hopiord har gjeve namn til filmane Koyaanisqatsi ('ubalansert liv'), Powaqqatsi ('parasitt-liv') og Naqoyqatsi ('krigsliv'), ein trilogi regissert av Godfrey Reggio og tonesett av Philip Glass.

Bakgrunnsstoff
 Hopi-talord

Kjelder
Denne artikkelen bygger på «Hopi language» frå ,  den 31. januar 2013.  
 

Arizona
Einskildspråk
Språk i USA
Uto-aztekiske språk
I Love You Te Quiero

«I Love You Te Quiero» (engelsk og spansk for Eg elskar deg, eg elskar deg) er ein song av den norske duoen Sirkus Eliassen, gjeven ut 30. januar 2013. Songen er skriven av Magnus Eliassen og Erik Eliassen.

Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på bodødialekt, engelsk og spansk av Sirkus Elissen. Bidraget deltok i den tredje semifinalen, enda på andreplass og gjekk vidare til finalen. I finalen gjekk bidraget vidare til gullfinalen og enda til slutt på tredjeplass. Bidraget fekk ikkje representere Noreg.

Kjelder 
 

Melodi Grand Prix 2013-songar
Norskspråklege Melodi Grand Prix-songar
Engelskspråklege Melodi Grand Prix-songar
Spanskspråklege Melodi Grand Prix-songar
Fleirspråklege songar
Fleirspråklege Melodi Grand Prix-songar
Songar skrivne av Magnus Eliassen
Songar skrivne av Erik Eliassen
Komorisk

Komorisk er eit bantuspråk som har rundt 350 000 talarar og er offisielt språk på Komorane. Det er nært i slekt med swahili, og er sterkt påverka av arabisk. Nasjonalsongen på Komorane, «Udzima wa ya Masiwa», er skriven på komorisk.

Kjelder 
Denne artikkelen bygger på «Komorisk» frå ,  den 31. januar 2013.  
 

Bantuspråk
Språk på Komorane
Språk på Madagaskar
Språk på Mayotte
Einskildspråk
Not Afraid

«Not Afraid» (engelsk for Ikkje redd) er ein song av den norske songaren Winta, gjeven ut 30. januar 2013. Songen er skriven av Winta og Beyond51.

Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på engelsk av Winta. Bidraget starta i den tredje semifinalen, men gjekk ikkje vidare til finalen. Kva for plassering bidraget fekk er ikkje kjend, men det fekk ikkje representere Noreg.

Kjelder 
 

Norske songar
Songar frå 2013
Engelskspråklege songar
Melodi Grand Prix 2013-songar
Engelskspråklege Melodi Grand Prix-songar
Songar skrivne av Winta
Songar skrivne av Beyond51
The Young

«The Young» (engelsk for Unge) er ein song av den norske songaren Anina, gjeven ut 30. januar 2013. Songen er skriven av Anine Stang, Mattias Frändä og Johan Åsgärde.

Eurovision

Melodi Grand Prix 2013

Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på engelsk av Anina. Bidraget starta i den tredje semifinalen, men gjekk ikkje vidare til finalen. Kva for plassering bidraget fekk er ikkje kjend, men det fekk ikkje representere Noreg.

Kjelder 
 

Melodi Grand Prix 2013-songar
Engelskspråklege Melodi Grand Prix-songar
Songar skrivne av Anine Stang
Songar skrivne av Mattias Frändä
Songar skrivne av Johan Åsgärde
Awake

«Awake» (engelsk for Vaken) er ein song av den norske songaren Gaute Ormåsen, gjeven ut 30. januar 2013. Songen er skriven av Gaute Ormåsen, Jesper Borgen og Fredrik Borgen.

Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på engelsk av Gaute Ormåsen. Bidraget enda på tredjeplass i den tredje semifinalen og gjekk vidare til finalen. Kva for plassering bidraget fekk i finalen er ikkje kjend, men det fekk ikkje representere Noreg.

Kjelder 
 

Melodi Grand Prix 2013-songar
Engelskspråklege Melodi Grand Prix-songar
Sweet and Heavy

«Sweet and Heavy» (engelsk for Søt og tung) er ein song av den norske musikkgruppa Lucky Lips, gjeven ut 30. januar 2013. Songen er skriven av Malin Pettersen.

Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på engelsk av Lucky Lips. Bidraget starta i den tredje semifinalen og gjekk opphavleg ikkje vidare til finalen. Dagen etter semifinalen vart bidraget vald ut som joker av ein jury. Kva for plassering bidraget fekk i finalen er ikkje kjend, men det fekk ikkje representere Noreg.

Kjelder 
 

Engelskspråklege songar
Melodi Grand Prix 2013-songar
Engelskspråklege Melodi Grand Prix-songar